pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ. ชื่นชม 13 จังหวัด คว้ารางวัล “ตรวจเร็ว รักษาเร็ว” ระดับประเทศ รอบที่ 1 ยุติเอดส์ภายใน 8 ปี
วันพฤหัสบดีที่ 10 พฤศจิกายน 2565
สธ. ชื่นชม 13 จังหวัด คว้ารางวัล “ตรวจเร็ว รักษาเร็ว” ระดับประเทศ รอบที่ 1 ยุติเอดส์ภายใน 8 ปี
กระทรวงสาธารณสุข มอบรางวัล “ตรวจเร็ว รักษาเร็ว” ระดับประเทศ ยุติเอดส์ภายใน 8 ปี รอบที่ 1 ให้แก่ 13 จังหวัด ขับเคลื่อน “จังหวัดยุติเอดส์” ด้วยความร่วมมือระดับจังหวัด ช่วยผู้มีพฤติกรรมเสี่ยงเข้าถึงบริการสุขภาพ ตรวจเร็ว ทราบผลเร็ว
กระทรวงสาธารณสุข มอบรางวัล “ตรวจเร็ว รักษาเร็ว” ระดับประเทศ ยุติเอดส์ภายใน 8 ปี รอบที่ 1 ให้แก่ 13 จังหวัด ขับเคลื่อน “จังหวัดยุติเอดส์” ด้วยความร่วมมือระดับจังหวัด ช่วยผู้มีพฤติกรรมเสี่ยงเข้าถึงบริการสุขภาพ ตรวจเร็ว ทราบผลเร็ว ผู้ติดเชื้อเอชไอวีเข้าสู่กระบวนการรักษาด้วยยาต้านไวรัสได้ทันทีและต่อเนื่อง โดยรางวัลชนะเลิศ ได้แก่ จังหวัดพิษณุโลก
วันนี้ (10 พฤศจิกายน 2565) ที่โรงแรมเรเนซองส์ กรุงเทพฯ ราชประสงค์ นายแพทย์โสภณ เมฆธน ผู้ช่วยรัฐมนตรีประจํากระทรวงสาธารณสุข ได้รับมอบหมายจาก นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานมอบรางวัล “โครงการแข่งขันชิงรางวัลตรวจเร็ว รักษาเร็ว” ระดับประเทศ รอบที่ 1 ให้แก่ 13 จังหวัด และกล่าวว่า กระทรวงสาธารณสุขได้ร่วมกับภาคีเครือข่าย เร่งรัดดําเนินงานยุติเอดส์ให้ได้ตามเป้าหมายภายในปี 2573 มาอย่างต่อเนื่อง โดยกรมควบคุมโรค ร่วมกับสถาบันเพื่อการวิจัยและนวัตกรรมด้านเอชไอวี สํานักงานหลักประสุขภาพแห่งชาติ โครงการเอดส์แห่งสหประชาชาติ (UNAIDS) และเครือข่ายที่เกี่ยวข้อง จัดโครงการแข่งขันชิงรางวัล “ตรวจเร็ว รักษาเร็ว” ระดับประเทศ มีกลยุทธ์สําคัญคือ การขับเคลื่อน “จังหวัดยุติเอดส์” โดยสร้างการมีส่วนร่วมของเครือข่ายระดับจังหวัด ทั้งภาครัฐ ประชาสังคม และเอกชน เพื่อป้องกันควบคุมโรคเอดส์ในพื้นที่ให้ได้อย่างเป็นรูปธรรม และยังช่วยให้กลุ่มเป้าหมายที่มีพฤติกรรมเสี่ยงผู้ติดเชื้อเอชไอวี รวมถึงทุกกลุ่มประชากรสามารถตรวจหาการติดเชื้อเอชไอวี ทราบผลได้อย่างรวดเร็ว เข้าถึงบริการสุขภาพและเข้าถึงกระบวนการรักษาด้วยยาต้านไวรัสได้ทันทีและต่อเนื่อง
“ขอแสดงความยินดีและชื่นชมกับ 13 จังหวัดที่ได้รับรางวัลโครงการตรวจเร็ว รักษาเร็ว ซึ่งเป็นการทํางานที่ต้องได้รับความร่วมมือจากเครือข่ายในพื้นที่ รวมถึงต้องหาวิธีการเชิงรุกเข้าถึงกลุ่มเสี่ยงต่อการติดเชื้อ ให้ได้รับการตรวจเอชไอวี และเข้าสู่กระบวนการรักษาได้อย่างรวดเร็ว ขอให้ดําเนินการอย่างต่อเนื่องเพื่อให้เกิดประโยชน์ต่อจังหวัดและประเทศชาติต่อไป” นายแพทย์โสภณ กล่าว
ด้าน ศาสตราจารย์กิตติคุณ นายแพทย์ประพันธ์ ภานุภาค ประธานกรรมการโครงการฯ กล่าวว่า โครงการแข่งขันชิงรางวัล “ตรวจเร็ว รักษาเร็ว” ประกอบด้วย รอบที่ 1 ระหว่างวันที่ 1 มีนาคม – 30 กันยายน 2565 และรอบที่ 2 ระหว่างวันที่ 1 พฤศจิกายน 2565 - 30 เมษายน 2566 โดยรอบที่ 1 จังหวัดที่ได้รับรางวัลระดับประเทศ รางวัลชนะเลิศ ได้แก่ จังหวัดพิษณุโลก รองชนะเลิศอันดับ 1 ได้แก่ จังหวัดกรุงเทพมหานคร รองชนะเลิศอันดับ 2 ได้แก่ จังหวัดเชียงใหม่ รางวัลชมเชย ได้แก่ จังหวัดอุดรธานี สุโขทัย พัทลุง เชียงราย ชัยภูมิ อํานาจเจริญ อุบลราชธานี และภูเก็ต นอกจากนี้ ยังมีจังหวัดที่ได้รับใบประกาศเกียรติคุณและโล่ประกาศเกียรติคุณ ได้แก่ จังหวัดนครปฐมและลําปาง
************************************* 10 พฤศจิกายน 2565
รัฐบาลไทย-ข่าวทำเนียบรัฐบาล-นายกรัฐมนตรีหารือผู้แทนเยาวชนอาเซียน เสนอแนวทางความร่วมมือเพื่อการพัฒนาและสร้างโอกาสแก่เยาวชน พร้อมสร้างความตระหนักรู้เรื่องสิ่งแวดล้อม
วันพฤหัสบดีที่ 10 พฤศจิกายน 2565
นายกรัฐมนตรีหารือผู้แทนเยาวชนอาเซียน เสนอแนวทางความร่วมมือเพื่อการพัฒนาและสร้างโอกาสแก่เยาวชน พร้อมสร้างความตระหนักรู้เรื่องสิ่งแวดล้อม
นายกรัฐมนตรีหารือผู้แทนเยาวชนอาเซียน เสนอแนวทางความร่วมมือเพื่อการพัฒนาและสร้างโอกาสแก่เยาวชน พร้อมสร้างความตระหนักรู้เรื่องสิ่งแวดล้อม
วันนี้ (10 พฤศจิกายน 2565) เวลา 15.15 น. ณ โรงแรมสกคา กรุงพนมเปญ ประเทศกัมพูชา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เข้าร่วมการหารือระหว่างผู้นําอาเซียนกับผู้แทนเยาวชนอาเซียน 20 คน เพื่อส่งเสริมการมีปฏิสัมพันธ์และแลกเปลี่ยนข้อคิดเห็นและข้อเสนอแนะระหว่างผู้นําอาเซียนกับผู้แทนเยาวชนอาเซียน ให้เยาวชนในฐานะผู้มีส่วนได้ส่วนเสียมีส่วนร่วมในกระบวนการสร้างประชาคมอาเซียน ที่มีประชาชนเป็นศูนย์กลาง โดยภายหลังเสร็จสิ้นการหารือ นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีรู้สึกยินดีที่ได้มาพบปะกับคนรุ่นใหม่ของอาเซียนอีกครั้งหนึ่ง ซึ่งในปีนี้ เป็นปีเยาวชนอาเซียน ความคิดเห็นและข้อเสนอแนะจากเยาวชนทั้งหลายล้วนมีความสําคัญต่อการกําหนดนโยบายเพื่อพัฒนาประเทศและประชาคมอาเซียน พร้อมหวังว่าเยาวชนอาเซียนจะเป็นพลังสําคัญ และมีส่วนร่วมในการพัฒนาเศรษฐกิจและสังคมอย่างยั่งยืน และช่วยขับเคลื่อนประชาคมอาเซียนให้มีความเข้มแข็ง มีขีดความสามารถในการรับมือกับสถานการณ์ต่าง ๆ ดังเช่นที่ได้เห็นบทบาทที่สําคัญของเยาวชนในการปรับตัวเพื่อรับมือกับผลกระทบของการแพร่ระบาดของโควิด-19 ในช่วงที่ผ่านมา โดยนายกรัฐมนตรีได้เสนอทิศทางการพัฒนาและส่งเสริมบทบาทของเยาวชน ดังนี้
ประการแรก ไทยสนับสนุนให้เยาวชนสามารถก้าวผ่านสถานการณ์วิกฤตที่เกิดขึ้น โดยส่งเสริมการพัฒนาศักยภาพให้เยาวชนเป็นผู้ประกอบการรุ่นใหม่ในอาเซียน เน้นนวัตกรรมและแนวคิดข้อริเริ่มใหม่ และสร้างความร่วมมือของสถาบันการศึกษาและผู้ประกอบการในแต่ละประเทศสมาชิก ซึ่งทั้งหมดนี้ จะนําไปสู่การพัฒนาและสร้างโอกาสให้แก่เยาวชนอาเซียนให้สามารถยืนหยัดได้ด้วยตนเอง และเรียนรู้ที่จะปรับตัวและสร้างภูมิคุ้มกันที่ดีในอนาคต
ประการที่สอง นายกรัฐมนตรีสนับสนุนการส่งเสริมศักยภาพของเยาวชนในด้านการใช้เทคโนโลยีและนวัตกรรมเป็นเครื่องมือในการพัฒนาตนเองให้มีขีดความสามารถที่สูงขึ้นและพร้อมรับการเปลี่ยนแปลง รวมไปถึงการช่วยลดช่องว่างระหว่างเยาวชนของประเทศสมาชิกอาเซียนให้เกิดการแลกเปลี่ยนเรียนรู้ และการบอกเล่าประสบการณ์และวัฒนธรรม สร้างแรงบันดาลใจ และความเชื่อมั่นร่วมกัน
ประการที่สาม นายกรัฐมนตรีให้ความสําคัญในเรื่องความตระหนักรู้เกี่ยวกับการเปลี่ยนแปลงสภาพภูมิอากาศและสิ่งแวดล้อม โดยเยาวชนอาเซียนจําเป็นต้องได้รับการสนับสนุนเพื่อพัฒนาความสามารถในการริเริ่ม ป้องกัน รักษา และฟื้นฟูสิ่งแวดล้อม ควบคู่ไปกับการพัฒนาไปสู่ความยั่งยืนทางธรรมชาติ
ในช่วงท้าย นายกรัฐมนตรีกล่าวถึงการสนับสนุนการพัฒนาให้เยาวชนอาเซียนทุกคนเป็นพลังขับเคลื่อนที่ยิ่งใหญ่ของภูมิภาคนี้ ซึ่งนอกจากทักษะสําคัญต่าง ๆ ที่ต้องมีแล้ว เชื่อมั่นว่า เยาวชนรุ่นใหม่ของอาเซียนต้องเป็นพลเมืองที่มีความรับผิดชอบในทุกมิติ มีความรักและหวงแหนในอัตลักษณ์ขนบธรรมเนียมที่ดีงามของอาเซียน และมีจิตสาธารณะที่พร้อมช่วยเหลือซึ่งกันและกัน เพื่อร่วมสร้างประชาคมอาเซียนให้เป็นประชาคม เพื่อประชาชนอย่างแท้จริง
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ออกเดินทางไปร่วมการประชุมสุดยอดอาเซียน ณ ราชอาณาจักรกัมพูชา
วันพฤหัสบดีที่ 10 พฤศจิกายน 2565
โฆษกรัฐบาลเผย นายกฯ ออกเดินทางไปร่วมการประชุมสุดยอดอาเซียน ณ ราชอาณาจักรกัมพูชา
พร้อมหยิบยกประเด็นสําคัญเสริมสร้างประชาคมอาเซียน สร้างโอกาสสําหรับอนาคตที่ยั่งยืน รักษาสันติภาพและความมั่นคงในภูมิภาค “สร้างปัจจุบันให้เข้มแข็ง – ร่วมแรงสู่อนาคต – เคารพวิถีอาเซียน
วันนี้ (10 พฤศจิกายน 2565) เวลา 07.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และภริยา ออกเดินทางจากท่าอากาศยาน 2 กองบิน 6 เพื่อเข้าร่วมการประชุมสุดยอดอาเซียน ครั้งที่ 40 และ 41 และการประชุมสุดยอดที่เกี่ยวข้อง ณ กรุงพนมเปญ ราชอาณาจักรกัมพูชา ระหว่างวันที่ 10-13 พฤศจิกายน 2565
การประชุมครั้งนี้ถือเป็นบทสรุปของการดํารงตําแหน่งประธานอาเซียนของกัมพูชาในปี 2565 ภายใต้แนวคิดหลัก “อาเซียน เอ.ซี.ที : รับมือความท้าทายร่วมกัน” (ASEAN A.C.T.: Addressing Challenges Together) ทั้งนี้ กัมพูชาจะทําหน้าที่ประธานอาเซียนต่อไปจนถึงวันที่ 31 ธันวาคม 2565
โดยประเด็นสําคัญที่จะมีการหยิบยกและไทยมุ่งผลักดัน อาทิ การเสริมสร้างประชาคมอาเซียนเพื่อรับมือกับความท้าทายร่วมกัน เช่น ด้านสาธารณสุข และด้านเศรษฐกิจ เป็นต้น การสร้างโอกาสสําหรับอนาคตที่ยั่งยืน และการรักษาสันติภาพและความมั่นคงในภูมิภาค โดยมี key message ในการประชุมสุดยอดฯ ครั้งนี้ คือ “สร้างปัจจุบันให้เข้มแข็ง – ร่วมแรงสู่อนาคต – เคารพวิถีอาเซียน”
สําหรับกําหนดการประชุมที่สําคัญของนายกรัฐมนตรี มีดังนี้
วันพฤหัสบดีที่ 10 พฤศจิกายน 2565
ในช่วงเช้า - นายกรัฐมนตรีและภริยา พร้อมด้วยคณะ เดินทางออกจากประเทศไทยไปยังท่าอากาศยานนานาชาติพนมเปญ ราชอาณาจักรกัมพูชา
ในช่วงบ่าย - การหารือระหว่างผู้นําประเทศอาเซียนกับผู้แทนสมัชชารัฐสภาอาเซียน
15.15 น.  - การหารือระหว่างผู้นําประเทศสมาชิกอาเซียนกับผู้แทนเยาวชนอาเซียน
16.30 น.  - การหารือระหว่างผู้นําอาเซียนกับผู้แทนสภาที่ปรึกษาธุรกิจอาเซียน
17.30 น.  - การประชุมระดับผู้นํา ครั้งที่ 14 แผนงานการพัฒนาเขตเศรษฐกิจสามฝ่าย
อินโดนีเซีย-มาเลเซีย-ไทย
วันศุกร์ที่ 11 พฤศจิกายน 2565
08.30   - พิธีเปิดการประชุมสุดยอดอาเซียน ครั้งที่ 40 และ 41
08.50 น. - การประชุมสุดยอดอาเซียน ครั้งที่ 40
10.30 น. - การประชุมสุดยอดอาเซียน ครั้งที่ 41
14.00 น. - การประชุมสุดยอดอาเซียน-จีน ครั้งที่ 25
15.20 น. - การประชุมสุดยอดอาเซียน สาธารณรัฐเกาหลี ครั้งที่ 23
17.30 น. - การประชุมสุดยอดอาเซียน สหประชาชาติ ครั้งที่ 12
วันเสาร์ที่ 12 พฤศจิกายน 2565
08.00 น. - การประชุมสุดยอดอาเซียนบวกสาม ครั้งที่ 25
09.50 น. - การประชุมสุดยอดอาเซียน-อินเดีย ครั้งที่ 19 เพื่อฉลองวาระครบรอบ 30 ปี ความสัมพันธ์อาเซียน-อินเดีย
11.10 น. - การประชุมสุดยอดอาเซียน ออสเตรเลีย ครั้งที่ 2
14.00 น. - การประชุมสุดยอดอาเซียน-ญี่ปุ่น ครั้งที่ 25
15.20 น. - การประชุมสุดยอดอาเซียน-สหรัฐฯ ครั้งที่ 10
16.40 น. - การประชุมสุดยอดอาเซียน-แคนาดา สมัยพิเศษ เพื่อฉลองวาระครบรอบ 45 ปี ความสัมพันธ์อาเซียน-แคนาดา
19.30 น. - งานเลี้ยง Gala Dinner
วันอาทิตย์ที่ 13 พฤศจิกายน 2565
08.00 น. - การประชุม ASEAN Global Dialogue ครั้งที่ 2
10.15 น. - การประชุมสุดยอดเอเชียตะวันออก ครั้งที่ 17
12.30 น. - พิธีปิด และพิธีส่งมอบตําแหน่งประธานอาเซียน
ในช่วงเย็น - นายกรัฐมนตรีจะเดินทางกลับประเทศไทย
รัฐบาลไทย-ข่าวทำเนียบรัฐบาล-ปลัดดีอีเอส วิทยากรพิเศษในสัมมนา “การประชาสัมพันธ์การขับเคลื่อนแผนการปฏิรูปประเทศและยุทธศาสตร์ชาติ
วันพฤหัสบดีที่ 10 พฤศจิกายน 2565
ปลัดดีอีเอส วิทยากรพิเศษในสัมมนา “การประชาสัมพันธ์การขับเคลื่อนแผนการปฏิรูปประเทศและยุทธศาสตร์ชาติ
ปลัดดีอีเอส วิทยากรพิเศษในสัมมนา “การประชาสัมพันธ์การขับเคลื่อนแผนการปฏิรูปประเทศและยุทธศาสตร์ชาติ
วันนี้(10พฤศจิกายน2565)ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคมเป็นวิทยากรพิเศษโครงการสัมมนาเชิงปฏิบัติการ“การประชาสัมพันธ์การขับเคลื่อนแผนการปฏิรูปประเทศและยุทธศาสตร์ชาติ”จัดโดยสํานักงานป.ย.ป.ณโรงแรมรอยัลปริ้นเซสหลานหลวง
________________________
รัฐบาลไทย-ข่าวทำเนียบรัฐบาล-กรมทางหลวงชนบท เร่งซ่อมแซมถนนสาย พง.1004 อ.ตะกั่วทุ่ง จ.พังงา หลังได้รับผลกระทบจากอุทกภัย
วันพฤหัสบดีที่ 10 พฤศจิกายน 2565
กรมทางหลวงชนบท เร่งซ่อมแซมถนนสาย พง.1004 อ.ตะกั่วทุ่ง จ.พังงา หลังได้รับผลกระทบจากอุทกภัย
เพื่อให้ประชาชนสามารถสัญจรได้อย่างปลอดภัย ตามนโยบายของรัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า ได้กําชับให้สํานักงานทางหลวงชนบท แขวงทางหลวงชนบท และหมวดบํารุงทางหลวงชนบทในพื้นที่ภาคใต้ จัดเจ้าหน้าที่ลงพื้นที่ลาดตระเวนโครงข่ายทางหลวงชนบท เพื่อรับมือสถานการณ์อุทกภัยได้อย่างทันท่วงที รวมถึงหากมีสายทางที่ได้รับความเสียหายทําให้ประชาชนไม่สามารถสัญจรผ่านได้ ให้บริหารจัดการเส้นทางและอํานวยความสะดวกให้กับประชาชนอย่างเร่งด่วน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และจากการรายงานล่าสุดในพื้นที่จังหวัดพังงา แขวงทางหลวงชนบทพังงา ได้นํากําลังเจ้าหน้าที่พร้อมเครื่องจักรเข้าซ่อมแซมผิวจราจร บริเวณทางเบี่ยง บนถนนทางหลวงชนบทสาย พง.1004 แยก ทล.4 - บ้านคลองเคียน อําเภอตะกั่วทุ่ง จังหวัดพังงา ช่วง กม.ที่ 16+300 เนื่องจากในช่วงที่ผ่านมามีฝนตกหนัก ทําให้กระแสน้ํากัดเซาะส่งผลให้ถนนบริเวณดังกล่าวทรุดตัว ปัจจุบันได้ดําเนินการซ่อมแซมเบื้องต้นให้ประชาชนสามารถสัญจรผ่านได้ชั่วคราวเรียบร้อยแล้ว แต่อย่างไรก็ตามขอให้ประชาชนใช้รถใช้ถนนอย่างระมัดระวัง โดยสังเกตป้ายเตือนหรืออุปกรณ์อํานวยความปลอดภัยที่หน่วยงานได้นําไปติดตั้งไว้ ส่วนในด้านการซ่อมบํารุงเพื่อให้กลับเข้าสู่ภาวะปกติ ได้กําชับให้ทุกแขวงทางหลวงชนบทที่ได้รับผลกระทบจากอุทกภัยเร่งสํารวจ ออกแบบ และประมาณการราคา รายงานมาที่กรม เพื่อที่จะรายงานเสนอกระทรวงคมนาคมเพื่อของบซ่อมบํารุงอย่างถาวรต่อไป
นอกจากนี้ ยังได้สั่งการให้หน่วยงานในพื้นที่ภาคใต้ ได้แก่ สํานักงานทางหลวงชนบทที่ 4 (เพชรบุรี)สํานักงานทางหลวงชนบทที่ 11 (สุราษฏร์ธานี) สํานักงานทางหลวงชนบทที่ 12 (สงขลา) และสํานักงานทางหลวงชนบทที่ 14 (กระบี่) ซึ่งดูแลพื้นที่โครงข่ายทางหลวงชนบทครอบคลุม 15 จังหวัด เฝ้าระวังและติดตามสถานการณ์อุทกภัย พร้อมรายงานให้ได้รับทราบอย่างรวดเร็วทันต่อเหตุการณ์ หากมีเส้นทางที่ได้รับผลกระทบ ให้ติดตั้งป้ายเตือน ป้ายบอกทาง ให้สามารถสังเกตได้อย่างชัดเจน เพื่อความปลอดภัยของประชาชน ทั้งนี้ หากต้องการความช่วยเหลือหรือแจ้งเหตุสามารถติดต่อได้ที่แขวงทางหลวงชนบททุกจังหวัด หรือสายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-รมว.พม. ร่วมมือครอบครัวอาเซียน หนุนวัฒนธรรมและศาสนา แก้ปัญหาสังคม สู้กระแสการเปลี่ยนแปลงโลก
วันพฤหัสบดีที่ 10 พฤศจิกายน 2565
รมว.พม. ร่วมมือครอบครัวอาเซียน หนุนวัฒนธรรมและศาสนา แก้ปัญหาสังคม สู้กระแสการเปลี่ยนแปลงโลก
รมว.พม. ร่วมมือครอบครัวอาเซียน หนุนวัฒนธรรมและศาสนา แก้ปัญหาสังคม สู้กระแสการเปลี่ยนแปลงโลก
วันนี้ (10 พ.ย. 65) นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วย นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) ร่วมแชร์ความท้าทายและแนวทางแก้ไขสถานการณ์ด้านครอบครัวกับประเทศในภูมิภาคเอเชียและประเทศสมาชิกอาเซียน โดยเห็นพ้องว่าพลังทางวัฒนธรรมของชาวเอเชีย และความช่วยเหลือของชุมชนและภาคีเครือข่ายทุกภาคส่วนจะสามารถช่วยแก้ปัญหาและสร้างความเข้มแข็งของครอบครัว ในระหว่างการประชุมด้านครอบครัวของเอเชีย (Asian Family Conference) ซึ่งจัดขึ้นระหว่างวันที่ 8 - 10 พ.ย.2565 ณ ประเทศสิงคโปร์
นายจุติ กล่าวว่า คนไทยและครอบครัวชาวเอเชียมีความมุ่งมั่นและความอดทนอยู่แล้ว และจะสามารถผ่านวิกฤตเหล่านี้ไปได้ ซึ่งตนเห็นว่ารัฐบาลทุกประเทศประสบปัญหาทางการเงินในภาวะนี้เช่นกัน จึงต้องใช้ประโยชน์จากทรัพยากรที่มีอยู่รวมถึงคน เช่น อาสาสมัครและชุมชน เป็นพลังในการแก้ปัญหาครอบครัวให้ได้ ทั้งนี้ ตนยังเชื่อมั่นว่า ความรักเป็นสิ่งสําคัญที่ทําให้เด็กและคนในครอบครัวสามารถเอาชนะทุกอุปสรรคได้
นายจุติ กล่าวเพิ่มเติมว่า จากการพูดคุยกับรัฐมนตรีและผู้แทนประเทศต่างๆ ทุกคนเห็นตรงกันว่าภูมิภาคเอเชีย
มีวัฒนธรรมและสายใยในครอบครัวที่เข้มแข็ง และมีบริบททางสังคมที่ต่างจากประเทศตะวันตก ดังนั้น เราจึงควรใช้จุดแข็งนี้ในการแก้ไขปัญหาครอบครัวและปัญหาสังคมอื่น เพื่อให้เกิดผลดีที่สุดต่อประชาชนชาวเอเชีย
รัฐบาลไทย-ข่าวทำเนียบรัฐบาล-​"ทิพานัน" ระบุผลสำเร็จการประชุมเอเปค วางรากฐานส่งต่ออนาคตที่ดีให้กับคนรุ่นถัดไป หวังดันไทยเป็นเมืองน่าเที่ยวน่าลงทุนระดับโลก
วันเสาร์ที่ 19 พฤศจิกายน 2565
​"ทิพานัน" ระบุผลสําเร็จการประชุมเอเปค วางรากฐานส่งต่ออนาคตที่ดีให้กับคนรุ่นถัดไป หวังดันไทยเป็นเมืองน่าเที่ยวน่าลงทุนระดับโลก
​"ทิพานัน" ระบุผลสําเร็จการประชุมเอเปค วางรากฐานส่งต่ออนาคตที่ดีให้กับคนรุ่นถัดไป หวังดันไทยเป็นเมืองน่าเที่ยวน่าลงทุนระดับโลก วอนทุกฝ่ายจัดกิจกรรมสร้างสรรค์อย่างสงบเคารพกฎหมาย  ยันเจ้าหน้าที่ทําตามขั้นตอนกฎหมายเพื่อความสงบและปลอดภัย
วันที่ 19 พ.ย. 65 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า การประชุมความร่วมมือทางเศรษฐกิจในเอเชีย-แปซิฟิก หรือ เอเปค ภายใต้การผลักดันของพล.อ.ประยุทธ์ จันทร์โอชา นายกรัฐมนตรี ผ่านพ้นไปด้วยดี เป็นที่ประจักษ์ต่อทั่วโลกที่ไทยได้แสดงศักยภาพว่ามีความพร้อมในการจัดงานระดับโลก รองรับการขยายตัวทางด้านเศรษฐกิจของภูมิภาคและของโลก กําหนดทิศทางการเติบโตทางเศรษฐกิจอย่างยั่งยืนภายใต้แนวคิดการพัฒนาเศรษฐกิจ BCG ที่เป็นประเด็นหลักของการประชุมเอเปคในครั้งนี้ ทําให้นานาชาติเห็นความสําคัญของ BCG มากขึ้น เพราะไม่เพียงสร้างรายได้ใหม่ให้กับประเทศ แต่ยังเสริมสร้างภาพลักษณ์ และความเชื่อมั่นว่าไทยเป็นประเทศที่น่าอยู่ น่าลงทุน น่าท่องเที่ยว และยังใส่ใจสิ่งแวดล้อมช่วยแก้ปัญหาโลกร้อน ด้วยโมเดลเศรษฐกิจ BCG ที่มีรูปแบบผสมผสานระหว่างเศรษฐกิจชีวภาพ เศรษฐกิจหมุนเวียนและเศรษฐกิจสีเขียว สอดคล้องกับปรัชญาเศรษฐกิจพอเพียง
น.ส.ทิพานัน กล่าวว่า ผลสําเร็จจากการประชุมครั้งนี้ ประเทศไทยและพี่น้องประชาชนทุกคนจะได้รับประโยชน์ในหลากหลายมิติ ที่รัฐบาลได้วางรากฐานเพื่อส่งต่ออนาคตที่ดีให้กับคนรุ่นถัดไป ดังนั้นแม้การประชุมจะเสร็จสิ้นลงแล้ว แต่ภารกิจการขับเคลื่อนให้บรรลุเป้าหมายในการพัฒนาประเทศเพื่อความอยู่ดีกินดีของพี่น้องประชาชนยังคงดําเนินต่อไปโดยอาศัยปัจจัยสําคัญคือ การมีส่วนร่วมของพี่น้องประชาชน ความร่วมมือร่วมใจของพี่น้องประชาชนในการเป็นเจ้าบ้านที่ดี มอบรอยยิ้ม และ ข้อมูลที่ถูกต้อง การดําเนินกิจกรรมเคลื่อนไหวต่างๆ ในทิศทางที่สร้างสรรค์สงบเพื่อสร้างบรรยากาศที่ดีรองรับโอกาสในการพัฒนาเศรษฐกิจให้ไทยกลับมาเติบโต เพื่อยกระดับคุณภาพชีวิตและลดเหลื่อมล้ําทางสังคมได้โดยเร็ว
"รัฐบาลขอขอบคุณการเคลื่อนไหวอย่างสร้างสรรค์และสงบของทุกกลุ่ม ทั้งกลุ่มผู้สนับสนุนและไม่สนับสนุนรัฐบาล อย่างไรก็ตามในส่วนที่มีการแสดงออกที่เกินสิทธิและหน้าที่ เกินขอบเขตในการชุมนุมอย่างสงบ และเกินเลยกว่าที่กฎหมายกําหนด ทางเจ้าหน้าที่ต้องรักษาความสงบและปลอดภัยโดยดําเนินการอย่างเข้มงวด จริงจัง รัดกุมและตามขั้นตอนของกฎหมาย ตามหลักสากล เป็นการระงับและปราบปรามการแสดงออกที่ใช้สิทธิเกินส่วน ที่ก่อให้เกิดความเดือดร้อนและระงับเหตุที่อาจมีแนวโน้มจะบานปลายเป็นความรุนแรงที่ไม่อาจควบคุมได้และทําความเดือดร้อนให้ส่วนร่วม ดังนั้นจึงขอให้ผู้ที่เคลื่อนไหวเข้าใจการทํางานของเจ้าหน้าที่ที่ต้องปฏิบัติหน้าที่ต่อภารกิจเป็นเจ้าบ้านที่ดี สร้างความปลอดภัยให้กับผู้นําและผู้เข้าร่วมการประชุมเอเปคที่ทั้งหมดนี้ก็เพื่อประโยชน์และเพื่ออนาคตของคนไทยทุกคน" น.ส. ทิพานัน กล่าว
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ขอบคุณประชาชนคนไทยทุกคนที่ร่วมกันเป็นเจ้าบ้านที่ดี ประสบความสำเร็จในการเป็นเจ้าภาพจัดประชุมเอเปค 2022
วันเสาร์ที่ 19 พฤศจิกายน 2565
​โฆษกรัฐบาลเผย นายกฯ ขอบคุณประชาชนคนไทยทุกคนที่ร่วมกันเป็นเจ้าบ้านที่ดี ประสบความสําเร็จในการเป็นเจ้าภาพจัดประชุมเอเปค 2022
​โฆษกรัฐบาลเผย นายกฯ ขอบคุณประชาชนคนไทยทุกคนที่ร่วมกันเป็นเจ้าบ้านที่ดี ประสบความสําเร็จในการเป็นเจ้าภาพจัดประชุมเอเปค 2022
วันนี้ (19 พฤศจิกายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีต่อความสําเร็จในการเป็นเจ้าภาพจัดการประชุมเอเปคครั้งนี้ ชื่นชมการทํางานของทุกหน่วยงานที่เกี่ยวข้องของทุกเขตเศรษฐกิจที่ร่วมกันทํางานหนักตลอดปี จนเห็นความสําเร็จเป็นรูปธรรม
แม้จะเป็นการจัดการประชุมท่ามกลางความท้าทายในโลก ไทยสามารถจัดการประชุมแบบพบหน้าได้อย่างสําเร็จสมดังความตั้งใจ ทั้งนี้ ความมุ่งมั่นและตั้งใจเพื่อร่วมมือกันเอาชนะอุปสรรค และความท้าทายของทุกเขตเศรษฐกิจในโลกเห็นเป็นผลสําเร็จ โดยผู้นําเอเปคได้ร่วมรับรอง ปฏิญญาผู้นําเขตเศรษฐกิจเอเปค ค.ศ. 2022 รวมทั้งได้ร่วมรับรอง เป้าหมายกรุงเทพฯ ว่าด้วยเศรษฐกิจ BCG หรือ Bangkok goals on BCG ได้สําเร็จ
โฆษกประจําสํานักนายกรัฐมนตรีเปิดเผยว่า ไทยภูมิใจในการเป็นเจ้าภาพครั้งนี้ และภูมิใจที่สามารถสนับสนุนความร่วมมือของทุกภาคส่วนได้อย่างเป็นรูปธรรม ไทยในฐานะเจ้าภาพในครั้งนี้ ผลักดันความร่วมมือด้านความยั่งยืน ผ่านโมเดลเศรษฐกิจ BCG เพราะรัฐบาลตระหนักว่า การพัฒนาเศรษฐกิจ ต้องควบคู่ไปกับความยั่งยืนของสิ่งแวดล้อม ด้านเศรษฐกิจดิจิทัล จากบทเรียนการนํามาใช้เพื่ออํานวยความสะดวกในช่วงวิกฤตโควิด-19 เพื่อพัฒนาธุรกิจ MSMEs และ เน้นการเชื่อมต่อทุกมิติ ด้านการค้าผ่านเขตการค้าเสรีในกลุ่มเอเปค หรือ Free Trade Area of the Asia Pacific (FTAAP) นอกจากนี้ รัฐบาลได้ใช้โอกาสนี้ นําเสนอความเป็นไทย ถ่ายทอดผ่านสายตาผู้นํา ไปสู่ประชาชนทั่วโลก
"จากความสําเร็จในการเป็นเจ้าภาพจัดการประชุมเอเปคของประเทศไทย รัฐบาลขอขอบคุณไปยังทุกฝ่ายที่เกี่ยวข้อง ไม่ว่าจะเป็นผู้นําเขตเศรษฐกิจต่างๆ ที่ตอบรับและเข้าร่วมการประชุม เจ้าหน้าที่ทุกฝ่ายที่เกี่ยวข้อง ทีมงานทุกระดับของทุกเขตเศรษฐกิจ และที่สําคัญที่สุดคือประชาชนคนไทยทุกคนที่ร่วมกันเป็นเจ้าบ้านที่ดี ให้การต้อนรับผู้นํา ผู้ร่วมประชุม ผู้มีส่วนเกี่ยวข้อง และสื่อมวลชนจากทั่วโลก ซึ่งผลลัพธ์ที่ได้จากทุกการประชุม จะเป็นโอกาสสําคัญในการเพิ่มมูลค่าทางเศรษฐกิจของไทย และต่อยอดไปในเรื่องอื่นๆ ที่จะเป็นประโยชน์กับคนไทยต่อไป" นายอนุชาฯ กล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม หารือ “รัฐมนตรีความมั่นคงเวียดนาม” จับมือปราบปรามยาเสพติด ขอบคุณที่ให้ความร่วมมือเป็นอย่างดี ยัน ไทยห้ามส่งออกสารตั้งต้นผลิตยาเสพติดแล้ว
วันเสาร์ที่ 19 พฤศจิกายน 2565
รัฐมนตรีว่าการกระทรวงยุติธรรม หารือ “รัฐมนตรีความมั่นคงเวียดนาม” จับมือปราบปรามยาเสพติด ขอบคุณที่ให้ความร่วมมือเป็นอย่างดี ยัน ไทยห้ามส่งออกสารตั้งต้นผลิตยาเสพติดแล้ว
รัฐมนตรีว่าการกระทรวงยุติธรรม หารือ “รัฐมนตรีความมั่นคงเวียดนาม” จับมือปราบปรามยาเสพติด ขอบคุณที่ให้ความร่วมมือเป็นอย่างดี ยัน ไทยห้ามส่งออกสารตั้งต้นผลิตยาเสพติดแล้ว โชว์ผลงานยึดทรัพย์เครือข่ายผู้ค้ายา 1 หมื่นล้าน ปีหน้าตั้งเป้า 1 แสนล้านบาท
วันที่ 19 พฤศจิกายน 2565 นายสมศักดิ์ เทพสุทิน รัฐมนตรีว่าการกระทรวงยุติธรรม ให้การต้อนรับ พลตํารวจโท เล ก๊วก หุ่ง รัฐมนตรีช่วยว่าการกระทรวงความมั่นคงสาธารณะ เวียดนาม เพื่อหารือข้อราชการ โดยมี นางพงษ์สวาท กายอรุณสุทธิ์ ปลัดกระทรวงยุติธรรม พล.ต.ต.Duong Danh Tung รองอธิบดีกรมความมั่นคงระหว่างประเทศ เวียดนาม เข้าร่วม ที่สํานักงาน ป.ป.ส.
นายสมศักดิ์ กล่าวว่า เรามีความยินดีเป็นอย่างยิ่ง ที่จะให้ความร่วมมือกับเวียดนามอย่างเต็มที่ ซึ่งที่ผ่านมา ก็มีหลายอย่างที่ทั้ง 2 ประเทศ ทํางานร่วมกันอย่างสามัคคี โดยเฉพาะการปราบปรามยาเสพติด และการสกัดกั้นสารตั้งต้นผลิตยาเสพติด ซึ่งตนต้องขอขอบคุณเวียดนาม ที่ได้ช่วยดูแลเรื่องนี้เป็นอย่างดี โดยตนก็เคยเดินทางไปเวียดนาม เมื่อ 2 ปีที่ผ่านมา เพื่อทํางานร่วมกันเรื่องยาเสพติด ก็ทําให้การทํางานร่วมกันมีประสิทธิภาพมากขึ้น
นายสมศักดิ์ กล่าวอีกว่า การแก้ปัญหายาเสพติดของไทย ได้แก้กฎหมายยาเสพติดใหม่ จากเดิมมี 24 ฉบับ ปรับมาเป็นประมวลกฎหมายยาเสพติดฉบับเดียว เพื่อเน้นการยึดอายัดทรัพย์เครือข่ายยาเสพติด ซึ่งเป็นรูปธรรมอย่างดี โดยกฎหมายเดิม เรายึดทรัพย์ได้เพียงปีละ 900 ล้านบาท แต่หลังมีกฎหมายใหม่ ในช่วง 1 ปีที่ผ่านมา เราสามารถยึดอายัดทรัพย์ได้กว่า 1 หมื่นล้านบาท และปีนี้ เราตั้งเป้า 1 แสนล้านบาท เพราะเราใช้หลักการคํานวณผู้ค้ายาย้อนหลัง 10 ปีว่า เขามีรายได้จากการค้ายาเสพติดเท่าไหร่ ก็ตามยึดทั้งหมด และเราตรวจพบบัญชีที่เกี่ยวข้องกับยาเสพติดจํานวนมาก จึงมั่นใจว่า สามารถยึดได้ตามเป้าแน่นอน ส่วนการสกัดกั้นสารตั้งต้น ขณะนี้ เราห้ามส่งออกเด็ดขาดแล้ว เพราะต้องเอาจริงกับเรื่องนี้ ไม่อย่างนั้น กลุ่มเยาวชนจะเสียหายเป็นอย่างมาก
ขณะที่ พลตํารวจโท เล ก๊วก หุ่ง กล่าวว่า ทั้ง 2 ประเทศ มีความสัมพันธ์กันมาอย่างยาวนาน ซึ่งเราต้องขอชื่นชมไทย ในบทบาทประชาคมอาเซียน ที่ได้ส่งเสริมให้ประชาคมอาเซียน มีความสามัคคี และเข้มแข็ง โดยการมาหารือในวันนี้ ก็เพื่อทําให้ความร่วมมือของทั้ง 2 ฝ่าย เป็นรูปธรรมมากยิ่งขึ้น
รัฐบาลไทย-ข่าวทำเนียบรัฐบาล-รมว.สุชาติ ส่ง ‘ที่ปรึกษา -โฆษก’ เยี่ยมบูธนวดไทย  เผย กระแสตอบรับดีเกินคาด สื่อเอเปคแห่รับบริการแล้วกว่าพันคน
วันเสาร์ที่ 19 พฤศจิกายน 2565
รมว.สุชาติ ส่ง ‘ที่ปรึกษา -โฆษก’ เยี่ยมบูธนวดไทย  เผย กระแสตอบรับดีเกินคาด สื่อเอเปคแห่รับบริการแล้วกว่าพันคน
นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน ตรวจเยี่ยมการให้บริการนวดไทยและสปาเพื่อสุขภาพภายในงานการประชุมความร่วมมือทางเศรษฐกิจในภูมิภาคเอเชีย – แปซิฟิก หรือเอเปค 2022 ที่กระทรวงแรงงาน โดยกรมพัฒนาฝีมือแรงงานจัดขึ้น
รัฐบาลไทย-ข่าวทำเนียบรัฐบาล-กรมการจัดหางาน รับโล่ผู้มีอุปการคุณ งานวันคนพิการ ครั้งที่ 53 ปี 2565
วันเสาร์ที่ 19 พฤศจิกายน 2565
กรมการจัดหางาน รับโล่ผู้มีอุปการคุณ งานวันคนพิการ ครั้งที่ 53 ปี 2565
วันที่ 19 พฤศจิกายน 2565 นายไพโรจน์ โชติกเสถียร อธิบดีกรมการจัดหางาน มอบหมาย นางสาวบุณยวีร์ ไขว้พันธุ์ รองอธิบดีกรมการจัดหางาน เป็นผู้แทนกรมการจัดหางาน ร่วมงานวันคนพิการ ครั้งที่ 53 ประจําปี 2565
และรับมอบโล่ผู้มีอุปการคุณ งานวันคนพิการฯ ณ อาคารกีฬาเวสน์ 2 ศูนย์เยาวชนกรุงเทพมหานคร (ไทย – ญี่ปุ่น) โดยมีพลตรีหญิง คุณหญิงอัสนีย์ เสาวภาพ ประธานสมาคมสภาสังคมสงเคราะห์ แห่งประเทศไทย เป็นประธานในพิธี นางสาวบุณยวีร์ กล่าวว่า ตนรู้สึกยินดีที่กรมการจัดหางานได้รับเกียรติเป็น หนึ่งใน 16 ผู้ได้รับโล่ผู้มีอุปการคุณ งานวันคนพิการ ครั้งที่ 53 ปี 2565 ที่ในปีนี้จัดขึ้นภายใต้หัวข้อ "คนพิการเทิดไท้ ถวายพระพรชัย 90 พรรษา สมเด็จพระพันปีหลวงในดวงใจ" ซึ่งกรมฯ โดยสํานักงานจัดหางานกรุงเทพมหานครพื้นที่ 10 ได้จัดกิจกรรมนัดพบแรงงานคนพิการภายในงาน เพื่อส่งเสริมการมีงานทําให้คนพิการมีอาชีพ มีรายได้ที่เหมาะสม โดยเตรียมตําแหน่งงานสําหรับผู้พิการ จํานวน 84 อัตรา และเชิญบริษัทภาคเอกชนที่มีความประสงค์จ้างงานคนพิการ จํานวน 5 บริษัท มาร่วมรับสมัครงาน เปิดโอกาสให้คนพิการได้สมัครและสัมภาษณ์งานกับนายจ้างโดยตรง โดยมีล่ามภาษามือประจําฝ่ายนัดพบแรงงานช่วยอํานวยความสะดวก บริการให้คําแนะนํา/ปรึกษา แก่คนพิการเพื่อเตรียมความพร้อมก่อนการสมัครงานตามมาตรา 33 หรือ ขอรับสิทธิตามมาตรา 35 รวมทั้งแนะนําช่องทางการขอใช้สิทธิของคนพิการ และการยื่นให้สิทธิตามมาตรา 35 จากนายจ้าง/สถานประกอบการ และกิจกรรมประชาสัมพันธ์ภารกิจของกรมการจัดหางาน นอกจากนี้บูธของกรมการจัดหางานยังมีผู้พิการซึ่งได้รับสิทธิตาม ม.35 จํานวน 6 คน มาแสดงฝีมือนวดผ่อนคลาย ให้บริการกับผู้ร่วมงานและยังมีกิจกรรมเล่นเกมส์ ชิงของรางวัลด้วย
สําหรับการจัดงานวันคนพิการ ครั้งที่ 53 ปี 2565 จัดขึ้นโดยสมาคมสภาสังคมสงเคราะห์แห่งประเทศไทย ในพระบรมราชูปถัมภ์ มีวัตถุประสงค์เพื่อเปิดโอกาสให้คนพิการทั่วประเทศ ได้พบปะสังสรรค์แลกเปลี่ยนความรู้ ประสบการณ์ ได้แสดงความสามารถ ได้รับรู้วิทยาการใหม่ๆ เกี่ยวกับการป้องกันความพิการ การบําบัดรักษาและการฟื้นฟูสมรรถภาพ ตลอดจนส่งเสริมให้คนพิการมีอาชีพและรายได้ที่เหมาะสม โดยมีองค์กรคนพิการ หน่วยงานภาครัฐ ภาคเอกชนที่ส่งเสริมอาชีพให้คนพิการ เข้าร่วมจํานวน 24 หน่วยงาน จัดแสดงสินค้าจํานวน 44 บูธ
“กรมการจัดหางานขานรับนโยบายรัฐบาล และข้อสั่งการจากรัฐมนตรีว่าการกระทรวงแรงงาน นายสุชาติ ชมกลิ่น สร้างโอกาสและความเสมอภาคทางสังคมแก่ผู้พิการ โดยปีนี้กรมฯได้ดําเนินโครงการส่งเสริมการจ้างงานคนพิการเชิงสังคม ประเภทจ้างเหมาบริการ เพื่อเชิญชวนนายจ้าง สถานประกอบการที่ส่งเงินเข้ากองทุนส่งเสริมและพัฒนาคุณภาพชีวิตคนพิการตามมาตรา 34 ให้ดําเนินการให้สิทธิแก่คนพิการหรือผู้ดูแลคนพิการตามมาตรา 35 โดยจ้างงานคนพิการเป็นพนักงานเพื่อปฏิบัติงานสนับสนุนในหน่วยบริการสาธารณประโยชน์ในพื้นที่ชุมชนใกล้บ้าน เพื่อให้คนพิการในพื้นที่ห่างไกล ได้รับโอกาสมีอาชีพ มีงานทําอย่างทั่วถึง สามารถพึ่งพาตนเองได้ทัดเทียมคนทั่วไป”รองอธิบดีกรมการจัดหางานกล่าว
รัฐบาลไทย-ข่าวทำเนียบรัฐบาล-ปลัด ณัฐพลฯ นำทีมลงพื้นที่ จ.พิษณุโลก ตรวจเยี่ยมกิจกรรมฝึกอบรมผลิตภัณฑ์และบรรจุภัณฑ์ (สาขาสมุนไพร) ภายใต้โครงการ “พัฒนาอาชีพเสริม
วันศุกร์ที่ 18 พฤศจิกายน 2565
ปลัด ณัฐพลฯ นําทีมลงพื้นที่ จ.พิษณุโลก ตรวจเยี่ยมกิจกรรมฝึกอบรมผลิตภัณฑ์และบรรจุภัณฑ์ (สาขาสมุนไพร) ภายใต้โครงการ “พัฒนาอาชีพเสริม
ปลัด ณัฐพลฯ นําทีมลงพื้นที่ จ.พิษณุโลก ตรวจเยี่ยมกิจกรรมฝึกอบรมผลิตภัณฑ์และบรรจุภัณฑ์ (สาขาสมุนไพร) ภายใต้โครงการ “พัฒนาอาชีพเสริม เพิ่มรายได้ให้ชุมชนดีพร้อม” มั่นใจสร้างอาชีพให้ประชาชนมีรายได้ทั่วหน้า
จ.พิษณุโลก 18 พฤศจิกายน 2565 - ดร.ณัฐพล รังสิตพล ปลัดกระทรวงอุตสาหกรรม พร้อมด้วย นายใบน้อย สุวรรณชาตรี อธิบดีกรมส่งเสริมอุตสาหกรรม นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม คณะผู้บริหาร และเจ้าหน้าที่ จากกระทรวงอุตสาหกรรม รวมทั้งกรมส่งเสริมอุตสาหกรรม หรือ ดีพร้อม (DIPROM) ลงพื้นที่อําเภอวังทอง จังหวัดพิษณุโลก
สําหรับกิจกรรมในวันนี้เป็นกิจกรรมพัฒนาด้านผลิตภัณฑ์และบรรจุภัณฑ์สาขาสมุนไพร ณ วัดพันชาลี ตําบลพันชาลี อําเภอวังทอง จังหวัดพิษณุโลก ซึ่งได้เชิญวิทยากรจากชุมชนท่องเที่ยว OTOP นวัตวิถี บ้านวังส้มซ่า มาถ่ายทอดองค์ความรู้ ผ่าน 3 หลักสูตร ได้แก่ 1) ยาดมสมุนไพรส้มซ่า 2) ยาหม่องสมุนไพรใกล้ตัว และ 3) ลูกประคบสมุนไพรรอบรั้ว ในด้านการพัฒนาผลิตภัณฑ์และบรรจุภัณฑ์เพื่อสร้างคุณค่าและเพิ่มมูลค่าให้กับผลิตภัณฑ์อาหารให้มีความโดดเด่น น่าสนใจ สอดรับกับความต้องการของตลาด มีความเหมาะสมกับการขนส่ง เพื่อจําหน่ายผ่านช่องทางออนไลน์และสามารถกระจายสินค้าและบริการได้อย่างกว้างขวาง ซึ่งจะสามารถช่วยยกระดับศักยภาพชุมชน เกิดการสร้างงาน สร้างรายได้ และอาชีพในชุมชน รวมทั้งส่งผลให้เศรษฐกิจฐานรากเติบโตและมีความเข้มแข็งในการขับเคลื่อนเศรษฐกิจของประเทศไปสู่ความมั่นคง มั่งคั่ง และยั่งยืน
ทั้งนี้ โครงการ “พัฒนาอาชีพเสริม เพิ่มรายได้ให้ชุมชนดีพร้อม” ได้รับการจัดสรรงบประมาณรายจ่ายประจําปีงบประมาณ พ.ศ. 2565 งบกลาง เพื่อดําเนินการเพิ่มทักษะและรายได้ให้ชุมชน ตั้งเป้าพัฒนาประชาชนกว่า 700,000 ราย และคาดว่าจะเกิดมูลค่าทางเศรษฐกิจไม่น้อยกว่า 12,000 ล้านบาท
รัฐบาลไทย-ข่าวทำเนียบรัฐบาล-นายกฯ หารือกรรมการจัดการ IMF ส่งเสริมความร่วมมือ เตรียมเข้าสู่สังคมผู้สูงอายุ และปรับตัวท่ามกลางสถานการณ์การเปลี่ยนแปลงของสภาพภูมิอากาศ
วันเสาร์ที่ 19 พฤศจิกายน 2565
นายกฯ หารือกรรมการจัดการ IMF ส่งเสริมความร่วมมือ เตรียมเข้าสู่สังคมผู้สูงอายุ และปรับตัวท่ามกลางสถานการณ์การเปลี่ยนแปลงของสภาพภูมิอากาศ
นายกฯ หารือกรรมการจัดการ IMF ส่งเสริมความร่วมมือ เตรียมเข้าสู่สังคมผู้สูงอายุ และปรับตัวท่ามกลางสถานการณ์การเปลี่ยนแปลงของสภาพภูมิอากาศ
วันนี้ (19 พฤศจิกายน 2565) เวลา 08.50 น. ณ ห้อง 111 ชั้น 1 ศูนย์การประชุมแห่งชาติสิริกิติ์ นางคริสตาลินา กอร์เกียวา กรรมการจัดการกองทุนการเงินระหว่างประเทศ (International Monetary Fund: IMF) เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ภายหลังเสร็จสิ้นการหารือ นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยสาระสําคัญ ดังนี้
นายกรัฐมนตรีกล่าวต้อนรับกรรมการจัดการ IMF สู่ประเทศไทย และกล่าวชื่นชม IMF ที่มีบทบาทสําคัญในการช่วยรักษาเสถียรภาพเศรษฐกิจการเงินโลกท่ามกลางภาวะที่มีความไม่แน่นอนสูง โดยเป็นเวทีหารือและการให้คําแนะนําด้านนโยบายที่เหมาะสม และการเข้าให้ความช่วยเหลือทางการเงินแก่ประเทศ ที่ประสบปัญหาอย่างรวดเร็ว
กรรมการจัดการ IMF รู้สึกยินดีที่ได้เข้าเยี่ยมคารวะนายกรัฐมนตรีในวันนี้ และเป็นเกียรติที่ได้ร่วมการประชุมผู้นําเขตเศรษฐกิจเอเปคที่ประเทศไทย ซึ่งในช่วงเวลานี้ โลกประสบกับสถานการณ์ความท้าทาย ทั้งการแพร่ระบาดของโควิด-19 และสถานการณ์ในยูเครน พร้อมกล่าวชื่นชมการบริหารจัดการสถานการณ์การแพร่ระบาดของโควิด-19 ของไทย
นายกรัฐมนตรีและกรรมการจัดการ IMF ต่างเห็นพ้องว่า ผลกระทบของสถานการณ์โลกที่เปลี่ยนแปลงตลอดเวลา ทําให้หลายประเทศได้รับผลกระทบ โดยนายกรัฐมนตรีกล่าวว่า ไทยให้ความสําคัญกับประเด็นสิ่งแวดล้อม การปลูกป่า การเพิ่มการกักเก็บคาร์บอน และประเด็นการลดก๊าซเรือนกระจก ซึ่งประเด็นเหล่านี้อยู่ในนโยบายสําคัญของรัฐบาล อย่างไรก็ดี ฝ่าย IMF พร้อมให้การสนับสนุนไทยในส่วนที่เกี่ยวข้องทั้งในการพัฒนา และสร้างกลไกตลาดที่แข็งแกร่งยิ่งขึ้น
ซึ่งในโอกาสนี้ รัฐบาลไทยขอบคุณและพร้อมรับฟังคําแนะนํากรรมการจัดการ IMF เพื่อนําไปปรับใช้ให้เหมาะสมกับเศรษฐกิจที่กําลังฟื้นตัว โดยพร้อมขอรับฟังคําแนะนําเนื่องเกี่ยวกับการเปลี่ยนแปลงด้านประชากรศาสตร์ซึ่งไทยเข้าสู่สังคมผู้สูงอายุอย่างเต็มตัว โดยกรรมการจัดการ IMF มองว่า การเข้าสู่สังคมผู้สูงอายุนั้น สิ่งที่สําคัญคือการส่งเสริมและสร้างการเรียนรู้ตลอดชีวิต (life-long learning) รวมทั้งฝึกฝนทักษะให้กับสังคมคนรุ่นใหม่ด้วย
ในตอนท้าย นายกรัฐมนตรีขอบคุณ IMF ที่ให้ความสําคัญกับผลกระทบที่เกิดขึ้นในหลายประเทศรวมถึงไทย และเห็นด้วยกับที่กรรมการจัดการ IMF กล่าวมา ซึ่งก็อยู่ในยุทธศาสตร์การดําเนินการของประเทศไทยอยู่แล้ว พร้อมย้ําว่า รัฐบาลยินดีร่วมมือกับ IMF และทุกฝ่ายที่เกี่ยวข้อง เพื่อผลประโยชน์ของประชาชนชาวไทย
รัฐบาลไทย-ข่าวทำเนียบรัฐบาล-ถ้อยแถลงของนายกรัฐมนตรี สำหรับการแถลงข่าวในฐานะประธานผู้นำเขตเศรษฐกิจเอเปค
วันเสาร์ที่ 19 พฤศจิกายน 2565
ถ้อยแถลงของนายกรัฐมนตรี สําหรับการแถลงข่าวในฐานะประธานผู้นําเขตเศรษฐกิจเอเปค
วันเสาร์ที่ 19 พฤศจิกายน 2565
ชั้น LG ศูนย์การประชุมแห่งชาติสิริกิติ์
สวัสดีครับ
ก่อนอื่น ผมขอแสดงความสํานึกในพระมหากรุณาธิคุณอย่างหาที่สุดมิได้ ที่พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ได้เสด็จออกทรงรับผู้นําเขตเศรษฐกิจเอเปคพร้อมคู่สมรส และแขกพิเศษ ณ พระที่นั่งจักรีมหาปราสาท ในพระบรมมหาราชวังเมื่อค่ําวานนี้ นํามาซึ่งความปลาบปลื้มปีติแก่คณะผู้เข้าร่วมประชุมและคนไทยทุกคน
การประชุมผู้นําเขตเศรษฐกิจเอเปค ครั้งที่ 29 จบลงแล้วด้วยความสําเร็จอย่างงดงาม ซึ่งผมถือว่าเป็นความสําเร็จ ร่วมกันของสมาชิกเอเปคทั้งหมด ที่ต้องการเห็นเอเปคยืนหยัดทํางานท่ามกลางสภาวการณ์โลกที่ผันผวน เพื่อสร้างการเจริญเติบโตและอนาคต ของภูมิภาคเอเชีย-แปซิฟิก โดยตลอดสัปดาห์ที่ผ่านมา ไทยได้ต้อนรับคณะผู้นําพร้อมคู่สมรส แขกพิเศษ ผู้เข้าร่วมประชุม และสื่อต่างชาติ รวมทั้งสิ้นกว่า 5,000 คน ถือเป็นครั้งแรกในรอบ 4 ปีที่ผู้นําเขตเศรษฐกิจเอเปคได้เดินทางมาประชุมร่วมกันแบบพบหน้า
ในการประชุมครั้งนี้ ผู้นําเอเปคยังได้หารือกับแขกพิเศษ ได้แก่ ประธานาธิบดีฝรั่งเศส และมกุฎราชกุมารและนายกรัฐมนตรีซาอุดีอาระเบีย อีกทั้งยังได้พูดคุยกับภาคเอกชนจาก สภาที่ปรึกษาทางธุรกิจเอเปค และผมยังได้รับฟังมุมมองจากผู้แทนเยาวชนจาก APEC Voices of the Future 2022 ด้วย
ผมขอเรียนว่า ตามที่ได้มีการกล่าวถึงอาวุธนิวเคลียร์ในที่ประชุม ไทยในฐานะเจ้าภาพเอเปค และผมก็เชื่อว่าทุกคน มีข้อห่วงกังวลในเรื่องดังกล่าว
ผมและผู้นําเขตเศรษฐกิจเอเปคได้รับรองปฏิญญาผู้นําเขตเศรษฐกิจเอเปค ค.ศ. 2022 เมื่อสักครู่ ซึ่งสะท้อนการทํางานของเอเปค 2022 ตลอดทั้งปี ที่มีแนวคิดเศรษฐกิจ BCG เป็นเครื่องยนต์ขับเคลื่อนผลลัพธ์ที่เป็นรูปธรรม 3 ประการ ภายใต้หัวข้อหลัก “เปิดกว้างสร้างสัมพันธ์ เชื่อมโยงกัน สู่สมดุล” ดังนี้
ประการแรก “เปิดกว้างสร้างสัมพันธ์” เอเปคได้จัดทําแผนงานต่อเนื่องหลายปี เพื่อสานต่อการหารือเรื่องเขตการค้าเสรีเอเชีย-แปซิฟิก หรือเอฟแทป ในบริบทของโลกยุคหลังโควิด-19 เพื่อเตรียมความพร้อมในการรับมือกับประเด็นการค้าการลงทุนใหม่ ๆ
ประการที่สอง “เชื่อมโยงกัน” เอเปคได้ฟื้นฟูการเดินทางข้ามแดน อย่างปลอดภัยและไร้รอยต่อ เพื่อให้พร้อมรับมือวิกฤติใหม่ในอนาคต
ประการสุดท้าย “สู่สมดุล” ผู้นําเอเปคได้ร่วมกันรับรอง “เป้าหมายกรุงเทพฯ ว่าด้วยเศรษฐกิจ BCG” เพื่อวางรากฐานในการขับเคลื่อนเศรษฐกิจในภูมิภาคเอเชีย-แปซิฟิก อย่างครอบคลุม ยั่งยืน และเป็นมิตรกับสิ่งแวดล้อมอย่างเป็นระบบ ซึ่งผมได้เปิดตัวเว็บไซต์bangkokgoals.apec.orgในที่ประชุมด้วย
การเป็นเจ้าภาพเอเปคปี 2565 ของไทยได้เสร็จสิ้นลงแล้ว ผมได้ส่งมอบหน้าที่นี้แก่สหรัฐฯ เจ้าภาพเอเปคในปี 2566 ผมมั่นใจอย่างยิ่งว่าสหรัฐฯ จะสานต่อภารกิจที่ไทยริเริ่มไว้ โดยเฉพาะการส่งเสริมการเติบโตอย่างครอบคลุมและยั่งยืนในภูมิภาค
ขอบคุณครับ
* * * * *
รัฐบาลไทย-ข่าวทำเนียบรัฐบาล-ปลัดอุตฯ ณัฐพล ลงดาบบริษัท แวกซ์ กาเบ็จ เซ็นเตอร์ จำกัด สั่งระงับการเคลื่อนย้ายของเสียจากเหตุไฟไหม้ที่ผ่านมา พร้อมแจ้งความเตรียมเอาผิดหากไม่ปฏิบัติตาม
วันเสาร์ที่ 19 พฤศจิกายน 2565
ปลัดอุตฯ ณัฐพล ลงดาบบริษัท แวกซ์ กาเบ็จ เซ็นเตอร์ จํากัด สั่งระงับการเคลื่อนย้ายของเสียจากเหตุไฟไหม้ที่ผ่านมา พร้อมแจ้งความเตรียมเอาผิดหากไม่ปฏิบัติตาม
ปลัดอุตฯ ณัฐพล ลงดาบบริษัท แวกซ์ กาเบ็จ เซ็นเตอร์ จํากัด สั่งระงับการเคลื่อนย้ายของเสียจากเหตุไฟไหม้ที่ผ่านมา พร้อมแจ้งความเตรียมเอาผิดหากไม่ปฏิบัติตาม
ดร.ณัฐพล รังสิตพล ปลัดกระทรวงอุตสาหกรรม เปิดเผยว่า ตามที่สํานักงานอุตสาหกรรมจังหวัดราชบุรีได้รับเรื่องร้องเรียนเกี่ยวกับ บริษัท แวกซ์ กาเบ็จ เซ็นเตอร์ จํากัด ว่ามีการพบการใช้รถแบ็คโฮเคลื่อนย้ายถังเหล็กขนาด 200 ลิตร ที่เคยถูกไฟไหม้ เมื่อช่วงเดือนมิถุนายน 2565 ทําให้เกิดของเสียรั่วไหล จนเกิดการแพร่กระจายของของเสียและส่งกลิ่นเหม็นฟุ้งกระจาย จึงสั่งการให้อุตสาหกรรมจังหวัดราชบุรีลงพื้นที่ตรวจสอบเป็นการด่วน
ล่าสุดพบรถแบ็คโฮ จํานวน 1 คัน จอดอยู่บริเวณด้านข้างอาคารที่เกิดเหตุเพลิงไหม้ ทั้งนี้จากการตรวจสอบบริเวณกองถังโลหะขนาด 200 ลิตร ที่เคยถูกเพลิงไหม้ มีถังโลหะประมาณ 40 ใบ ถูกแยกออกมาจากกองถัง ลักษณะเหมือนถูกทําให้แตกชํารุด และมีของเหลวสีเขียวและสีชมพู มีกลิ่นเหม็นคล้ายตัวทําละลาย (Solvent) รั่วไหลลงสู่พื้นดินบริเวณดังกล่าว โดยทางศูนย์วิจัยและเตือนภัยมลพิษโรงงานภาคตะวันตก กรมโรงงานอุตสาหกรรม ได้เก็บตัวอย่างของเหลวบริเวณดังกล่าว จํานวน 4 ตัวอย่าง เพื่อตรวจวิเคราะห์และตรวจสอบค่าความเป็นกรด-ด่าง ด้วยกระดาษวัดค่า pH (pH Paper Indicator Strip) ผลพบว่ามีค่าเป็นด่างเข้มข้นประมาณ 13 อย่างไรก็ตามจะนําส่งตัวอย่างให้ห้องปฏิบัติการเพื่อตรวจวัดค่าสารประกอบอินทรีย์ระเหยง่าย หรือ Total VOCs (Volatile Organic Compounds) และค่าอื่นๆ ต่อไป
ล่าสุดได้ออกคําสั่งให้บริษัท แวกซ์ กาเบ็จ เซ็นเตอร์ จํากัด ระงับการดําเนินการใดๆ ที่อาจก่อให้เกิดการรั่วไหลของของเสียในถังโลหะขนาด 200 ลิตร บริเวณพื้นที่ที่เคยถูกเพลิงไหม้โดยทันที และให้บริษัทฯ ดําเนินการฟื้นฟูแก้ไขบริเวณที่เคยถูกเพลิงไหม้ที่มีของเสียอันเกิดจากบริษัทฯ ใช้รถแบคโฮเคลื่อนย้ายถังโลหะขนาด 200 ลิตร ประมาณ 40 ถัง ทําให้ของเสียหกล้นรั่วไหลออกมาให้กลับคืนสู่สภาพเดิมภายในวันที่ 22 พฤศจิกายน 2565 อย่างไรก็ตามสํานักงานอุตสาหกรรมจังหวัดราชบุรีได้แจ้งความลงบันทึกประจําวันไว้ต่อพนักงานสอบสวน สภ.จอมบึง จังหวัดราชบุรีไว้แล้ว ซึ่งรายละเอียดการดําเนินการเคลื่อนย้ายของเสียที่ไม่ถูกเพลิงไหม้ทางจังหวัดราชบุรีจะมีการประชุมคณะทํางานเพื่อเร่งตรวจสอบแก้ไขปัญหาความเดือดร้อนของประชาชน ในวันที่ 23 พฤศจิกายน 2565 ต่อไป
บริษัท แวกซ์ กาเบ็จ เซ็นเตอร์ จํากัด เป็นโรงงานที่ประกอบกิจการเกี่ยวกับการกําจัดและบําบัดของเสียอุตสาหกรรม ได้รับใบอนุญาตประกอบกิจการโรงงาน (ร.ง. 4) ซึ่งได้เกิดเพลิงไหม้ไปเมื่อเดือนมิถุนายน ที่ผ่านมา โดยในครั้งนั้น นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ได้สั่งการให้ตรวจสอบเหตุเพลิงไหม้ โดยให้โรงงานนําของเสียที่เกิดจากเพลิงไหม้ และของเสียที่ตกค้างในพื้นที่โรงงานส่งไปบําบัดหรือกําจัด ให้แล้วเสร็จภายใน 15 วัน พร้อมทั้งกําชับให้ปฏิบัติตามกฎหมายอย่างจริงจัง
-----------------------------------------
18 พฤศจิกายน 2565
รัฐบาลไทย-ข่าวทำเนียบรัฐบาล-ปลัด ณัฐพลฯ นำทีมดีพร้อม ลงพื้นที่ จ.พิษณุโลก ตรวจเยี่ยมการดำเนินกิจกรรมพัฒนาผลิตภัณฑ์และบรรจุภัณฑ์ (สาขาอาหาร) ภายใต้โครงการพัฒนาอาชีพเสริม
วันศุกร์ที่ 18 พฤศจิกายน 2565
ปลัด ณัฐพลฯ นําทีมดีพร้อม ลงพื้นที่ จ.พิษณุโลก ตรวจเยี่ยมการดําเนินกิจกรรมพัฒนาผลิตภัณฑ์และบรรจุภัณฑ์ (สาขาอาหาร) ภายใต้โครงการพัฒนาอาชีพเสริม
ปลัด ณัฐพลฯ นําทีมดีพร้อม ลงพื้นที่ จ.พิษณุโลก ตรวจเยี่ยมการดําเนินกิจกรรมพัฒนาผลิตภัณฑ์และบรรจุภัณฑ์ (สาขาอาหาร) ภายใต้โครงการพัฒนาอาชีพเสริม เพิ่มรายได้ให้ชุมชนดีพร้อม (อาชีพดีพร้อม) ตั้งเป้าเพิ่มมูลค่าผลิตภัณฑ์และช่วยชาวบ้านมีอาชีพเสริม
จ.พิษณุโลก 18 พฤศจิกายน 2565 - ดร.ณัฐพล รังสิตพล ปลัดกระทรวงอุตสาหกรรม พร้อมด้วย นายใบน้อย สุวรรณชาตรี อธิบดีกรมส่งเสริมอุตสาหกรรม นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม คณะผู้บริหาร และเจ้าหน้าที่ จากกระทรวงอุตสาหกรรม รวมทั้งกรมส่งเสริมอุตสาหกรรม หรือ ดีพร้อม (DIPROM) ลงพื้นที่ อบต.แม่ระกา อําเภอวังทอง จ.พิษณุโลก
กิจกรรมในครั้งนี้ ปลัดกระทรวงอุตสาหกรรมและคณะ ได้ตรวจเยี่ยมการดําเนินงานการอบรมและฝึกปฏิบัติการผลิตอาหาร 2 ผลิตภัณฑ์ ได้แก่ 1) ผลิตภัณฑ์หมูแดดเดียวสูตรคีโต และ 2) ผลิตภัณฑ์น้ําพริกเห็ดสูตรคีโต ตลอดจนการซีลแบบสูญญากาศเพื่อยืดอายุการเก็บรักษาผลิตภัณฑ์ ทั้งนี้ การถ่ายทอดองค์ความรู้ด้านการพัฒนาผลิตภัณฑ์และบรรจุภัณฑ์จะช่วยสร้างคุณค่าและเพิ่มมูลค่าให้ผลิตภัณฑ์อาหารให้มีความโดดเด่น น่าสนใจ สอดรับกับความต้องการของตลาด มีความเหมาะสมกับการขนส่ง เพื่อจําหน่ายผ่านช่องทางออนไลน์และสามารถกระจายสินค้าและบริการได้อย่างกว้างขวาง ซึ่งจะสามารถช่วยยกระดับศักยภาพชุมชน เกิดการสร้างงาน สร้างรายได้ และอาชีพในชุมชน รวมทั้งส่งผลให้เศรษฐกิจฐานรากเติบโตและมีความเข้มแข็งสู่การขับเคลื่อนเศรษฐกิจของประเทศไปสู่ความมั่นคง มั่งคั่ง และยั่งยืน
ในการนี้ ปลัดกระทรวงอุตสาหกรรม และคณะผู้บริหารฯ ได้ชมการนําเสนอเครื่องอบความร้อนซึ่งช่วยลดระยะเวลาในการตากแห้งผลิตภัณฑ์อาหารและช่วยปรับปรุงกระบวนการผลิตให้มีความเหมาะสม ตลอดจนได้ร่วมดําเนินการสาธิตการผลิตสินค้าอาหาร คือ ผลิตภัณฑ์หมูแดดเดียวสูตรคีโต ร่วมกับคณะวิทยากรและตัวแทนผู้เข้าร่วมอบรม พร้อมแจกจ่ายให้ผู้เข้าร่วมอบรมได้ลองรับประทานอย่างเป็นกันเอง รวมทั้งพบปะและรับฟังความคิดเห็นจากประชาชนที่เข้าร่วมอบรม ซึ่งมีประชาชนผู้ที่สนใจเข้าร่วมกิจกรรมครั้งนี้กว่า 200 คน
รัฐบาลไทย-ข่าวทำเนียบรัฐบาล-​รัฐบาลชื่นชมแฟชั่นโชว์ผ้าไหมไทยจากดีไซเนอร์21เขตเศรษฐกิจเอเปค ดันผ้าไหมไทยเป็นสัญลักษณ์มิตรภาพเอเปค สอดรับแนวคิด BCG
วันเสาร์ที่ 19 พฤศจิกายน 2565
​รัฐบาลชื่นชมแฟชั่นโชว์ผ้าไหมไทยจากดีไซเนอร์21เขตเศรษฐกิจเอเปค ดันผ้าไหมไทยเป็นสัญลักษณ์มิตรภาพเอเปค สอดรับแนวคิด BCG
​รัฐบาลชื่นชมแฟชั่นโชว์ผ้าไหมไทยจากดีไซเนอร์21เขตเศรษฐกิจเอเปค ดันผ้าไหมไทยเป็นสัญลักษณ์มิตรภาพเอเปค สอดรับแนวคิด BCG ตอกย้ํานายกรัฐมนตรีผลลักดันซอฟต์พาวเวอร์ เพิ่มโอกาสจําหน่ายสินค้า กระจายรายได้และยกระดับคุณภาพชีวิตเกษตรกรอย่างยั่งยืน
วันนี้ 19 พฤศจิกายน 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า รัฐบาลชื่นชมการประชุมความร่วมมือทางเศรษฐกิจเอเชีย-แปซิฟิก (เอเปค) 2022 ที่มีการจัดแสดงแฟชั่นโชว์ผ้าไหมไทย “Thai Silk Through The Eyes of APEC” ที่ศูนย์การประชุมแห่งชาติสิริกิติ์ บริเวณศูนย์สื่อมวลชน เมื่อค่ําวันที่ 18 พฤศจิกายน 2565 มีความสวยงามสร้างความประทับใจ และความพิเศษเนื่องจากใช้ผ้าไหมไทยมรดกอันล้ําค่า ที่มีเอกลักษณ์โดดเด่นสีสันสดใสเงางามจากภูมิปัญญาไทย ผ่านการออกแบบโดยดีไซเนอร์จากเขตเศรษฐกิจเอเปคทั้ง 21 เขต ได้แก่ ประเทศไทย , สหรัฐอเมริกา , ญี่ปุ่น, นิวซีแลนด์, เวียดนาม , สิงคโปร์, ฟิลิปปินส์ , เปรู , ปาปัวนิวกินี , เม็กซิโก , มาเลเซีย , เกาหลีใต้ , อินโดนีเซีย , ฮ่องกง , ไต้หวัน , จีน , ชิลี , แคนาดา , บรูไน , รัสเซีย และออสเตรเลีย
น.ส.ทิพานัน กล่าวว่า การแสดงแฟชั่นโชว์ผ้าไหมไทยจากผลงานของดีไซเนอร์21 เขตเศรษฐกิจเอเปค สื่อถึงเจตนารมณ์ในการให้ผ้าไหมเป็นสัญลักษณ์แห่งมิตรภาพ เชื่อมต่อความคิดสร้างสรรค์ในการออกแบบของทุกเขตเศรษฐกิจเข้าด้วยกันรวมเป็นหนึ่งเดียว ถ่ายทอดอัตลักษณ์ของแต่ละเขตเศรษฐกิจ สอดรับกับแนวคิดที่ไทยนําเสนอแนวคิดการพัฒนาเศรษฐกิจ BCG ที่เป็นแนวทางที่ไทยนําเสนอต่อที่ประชุมเอเปค ในแนวทางส่งเสริมการเติบโตที่ยั่งยืน รวมถึงหลากหลายทางชีวภาพ เศรษฐกิจหมุนเวียนและการขับเคลื่อนเศรษฐกิจสีเขียว ตามเป้าหมายกรุงเทพฯ
รองโฆษกประจําสํานักนายกรัฐมนตรี กล่าวว่า ตอกย้ําความตั้งใจจริงของรัฐบาลที่จะนําผ้าไหมไทยเป็นหนึ่งในซอฟต์พาวเวอร์ อันมีชื่อเสียงได้รับการยอมรับจากทั่วโลกอยู่แล้ว ให้มีมูลค่าเพิ่มขึ้นไปอีก และเมื่อผ่านการออกแบบจากดีไซเนอร์นานาชาติ ช่วยให้ผ้าไหมเป็นหนึ่งในผ้าที่สามารถนําไปสร้างสรรค์ได้หลากหลายรูปแบบ ส่งเสริมให้รักษาฐานความนิยม และต่อยอดเพิ่มโอกาสในการจําหน่ายสินค้าได้ทั่วโลก เป็นไปตามนโยบายของพล.อ.ประยุทธ์ จันทร์โอชา นายกรัฐมนตรี ที่มุ่งมั่นส่งเสริมซอฟต์พาวเวอร์ของไทย ให้กลายเป็นสินค้าส่งออกทางวัฒนธรรมทั้ง 5 F ได้แก่ 1. Food (อาหาร) 2. Film (ภาพยนตร์และวีดิทัศน์) 3. Fashion (การออกแบบแฟชั่นไทย) 4. Fighting (ศิลปะการป้องกันตัวแบบไทย) และ5.Festival (เทศกาลประเพณี) เพื่อให้มีการพัฒนาผลิตภัณฑ์ สร้างงาน สร้างรายได้และการกระจายรายได้ไปสู่ชุมชน ยกระดับคุณภาพชีวิตของพี่น้องประชาชน โดยเฉพาะพี่น้องเกษตรกรอย่างยั่งยืน
รัฐบาลไทย-ข่าวทำเนียบรัฐบาล-นายกฯ ไทย – นิวซีแลนด์ ย้ำความร่วมมือรอบด้าน มุ่งพัฒนาเศรษฐกิจที่คำนึงถึงสิ่งแวดล้อม
วันเสาร์ที่ 19 พฤศจิกายน 2565
นายกฯ ไทย – นิวซีแลนด์ ย้ําความร่วมมือรอบด้าน มุ่งพัฒนาเศรษฐกิจที่คํานึงถึงสิ่งแวดล้อม
นิวซีแลนด์ชื่นชมไทยในฐานะเจ้าภาพเอเปคดึงความร่วมมือจากทุกเขตฯ ได้อย่างมีประสิทธิภาพ
วันนี้ (19 พฤศจิกายน 2565) เวลา 08.30 น. ณ ห้อง 111 ชั้น 1 ศูนย์การประชุมแห่งชาติสิริกิติ์ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม หารือทวิภาคีกับนางสาวจาซินดา อาร์เดิร์น (H.E. Rt Hon. Jacinda Ardern) นายกรัฐมนตรีนิวซีแลนด์ โดยภายหลังเสร็จสิ้นการหารือ นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีกล่าวสรุปสาระสําคัญ ดังนี้
นายกรัฐมนตรียินดีที่นายกรัฐมนตรีนิวซีแลนด์เดินทางมาร่วมการประชุมผู้นําเขตเศรษฐกิจเอเปคในครั้งนี้ ซึ่งไทยตั้งใจจะสานต่อความสําเร็จของการเป็นเจ้าภาพเอเปคของนิวซีแลนด์เมื่อครั้งล่าสุด ไทยและนิวซีแลนด์มีความสัมพันธ์ที่ใกล้ชิดและความร่วมมือที่ครอบคลุมทุกมิติ โดยพร้อมเพิ่มพูนความร่วมมือที่มีอยู่เดิมและในสาขาความร่วมมือใหม่ โดยเฉพาะในด้านเศรษฐกิจและสิ่งแวดล้อม การท่องเที่ยว ซึ่งรัฐบาลพร้อมผลักดันและเสริมสร้างความร่วมมือระหว่างกันมากยิ่งขึ้นในระดับภูมิภาค อนุภูมิภาค และเวทีพหุภาคี
นายกรัฐมนตรีนิวซีแลนด์ยินดีที่พบกับนายกรัฐมนตรีอีกครั้ง ยินดีกับการเป็นเจ้าภาพการจัดการประชุมผู้นําเขตเศรษฐกิจเอเปคที่ประสบความสําเร็จเป็นอย่างดี แม้ในช่วงสถานการณ์ที่ยากลําบาก ชื่นชมไทยที่สามารถผลักดันความร่วมมือจากทุกเขตเศรษฐกิจได้อย่างมีประสิทธิภาพ โดยนิวซีแลนด์พร้อมสนับสนุนแนวทางที่หารือร่วมกันเพื่อการพัฒนาและฟื้นฟูเศรษฐกิจระหว่างภูมิภาค โดยเฉพาะประเด็นเรื่องการเปลี่ยนแปลงสภาพภูมิอากาศ การส่งเสริมการท่องเที่ยว ที่นิวซีแลนด์ให้ความสําคัญ เชื่อมั่นว่าทั้งสองประเทศจะสามารถขยายความร่วมมือในด้านอื่น ๆ ได้อีกมาก
โอกาสนี้ ทั้งสองฝ่ายได้หารือถึงประเด็นต่าง ๆ ที่สําคัญ ได้แก่
ด้านเศรษฐกิจและสิ่งแวดล้อม นายกรัฐมนตรีกล่าวถึงความสําคัญในการรักษาสมดุลระหว่างการเพิ่มมูลค่าทางเศรษฐกิจที่ควบคู่กับการรักษาสิ่งแวดล้อมเพื่อความยั่งยืนร่วมกัน ซึ่งนายกรัฐมนตรีนิวซีแลนด์เห็นพ้องกับแนวคิดของไทยเรื่องความสําคัญของการแก้ไขปัญหาสภาพภูมิอากาศและการดําเนินธุรกิจที่คํานึงถึงสิ่งแวดล้อม
ด้านการท่องเที่ยว ทั้งสองฝ่ายเห็นพ้องที่จะส่งเสริมการเชื่อมโยงในระดับประชาชน โดยพร้อมสนับสนุนการเปิดเที่ยวบินตรงไทย – นิวซีแลนด์ โดยนายกรัฐมนตรีนิวซีแลนด์เชื่อมั่นว่าจะเป็นศูนย์กลางความเชื่อมโยงที่สําคัญเพื่อส่งเสริมการท่องเที่ยวระหว่างกัน ซึ่งประเทศไทยถือเป็นประเทศที่ชาวนิวซีแลนด์ให้ความสนใจมาท่องเที่ยวอย่างต่อเนื่อง ขณะที่นายกรัฐมนตรีเห็นพ้องว่า ทั้งสองประเทศต่างเป็นประเทศจุดหมายปลายทางของการท่องเที่ยว ซึ่งไทยยินดีส่งเสริมในประเด็นดังกล่าวต่อไป
ด้านความร่วมมือในกรอบอนุภูมิภาคลุ่มน้ําโขง นายกรัฐมนตรีชื่นชมบทบาทของนิวซีแลนด์ในการพัฒนาอนุภูมิภาคลุ่มน้ําโขง และยินดีที่นิวซีแลนด์จะเข้าร่วมเป็นหุ้นส่วนเพื่อการพัฒนาของ ACMECS โดยทั้งสองฝ่ายเห็นพ้องที่จะเสริมสร้างบทบาท โดยเฉพาะสาขาด้านการจัดการความเสี่ยงจากภัยพิบัติ การบริหารจัดการน้ํา การเกษตรอัจฉริยะ นวัตกรรมทางอาหาร พลังงานทดแทน รวมไปถึงการศึกษา ซึ่งนายกรัฐมนตรีนิวซีแลนด์เห็นพ้องและพร้อมที่จะขยายความร่วมมือในด้านที่มีศักยภาพร่วมกันในอนาคต
รัฐบาลไทย-ข่าวทำเนียบรัฐบาล-“ชัยวุฒิ” เผยนายกสิงคโปร์ชมไทย จัดงานเอเปค อาหารไทยอร่อย ประทับใจถ่ายรูปโพสต์เอง
วันเสาร์ที่ 19 พฤศจิกายน 2565
“ชัยวุฒิ” เผยนายกสิงคโปร์ชมไทย จัดงานเอเปค อาหารไทยอร่อย ประทับใจถ่ายรูปโพสต์เอง
“ชัยวุฒิ” เผยนายกสิงคโปร์ชมไทย จัดงานเอเปค อาหารไทยอร่อย ประทับใจถ่ายรูปโพสต์เอง
ชัยวุฒิเผย3ประเทศจับมือทําระบบnationalดิจิทัลเทรดดิ้งแพลตฟอร์มนําร่องกลุ่มเอเปคขณะที่ลีเซียนลุงนายกรัฐมนตรีสิงคโปร์ชื่นชมไทยจัดงานเอเปคดีเยี่ยมเผยอาหารไทยอร่อย
นายชัยวุฒิธนาคมานุสรณ์รมว.ดิจิทัลเพื่อเศรษฐกิจเเละสังคมเปิดเผยระหว่างเป็นตัวแทนพลเอกประยุทธ์จันทร์โอชานายกรัฐมนตรีส่งนายลีเซียนลุงรัฐมนตรีสิงคโปร์ณท่าอากาศยานสุวรรณภูมิโดยนายชัยวุฒิระบุว่าการประชุมครั้งนี้ในส่วนที่เกี่ยวกับการค้าการลงทุนด้านดิจิทัลได้ความตกลงร่วมมือที่สําคัญหลายเรื่องโดยเฉพาะเรื่องการร่วมมือด้านการค้าโดยใช้เทคโนโลยีดิจิทัลมีการทําระบบอีคอมเมิร์ซระหว่างประเทศเราเรียกว่าดิจิทัลเทรดดิ้งแพลตฟอร์มซึ่งวันนี้เราจะเชื่อมโยงระหว่างไทยญี่ปุ่นและสิงคโปร์สามประเทศก่อนให้การค้าการติดต่อค้าขายระหว่างประเทศทั้งหมดทําด้วยระบบดิจิทัลเพื่อความสะดวกรวดเร็วระบบนี้เมื่อสําเร็จนําร่องเรียบร้อยแล้วก็จะนําให้ไปใช้ในทุกกลุ่มประเทศในกลุ่มเอเปคเพื่อส่งเสริมการค้าการลงทุนระหว่างประเทศให้เติบโตมากยิ่งขึ้นที่สําคัญนอกจากเรื่องของการค้าแล้วยังมีความร่วมมือในด้านการเงินด้วยอย่างเช่นวันนี้ไทยกับสิงคโปร์ก็มีความร่วมมือกันในการชําระเงินระหว่างประเทศวันนี้พร้อมเพย์ของไทยไปสิงคโปร์ก็สามารถไปจ่ายเงินที่สิงคโปร์ได้ไปส่องที่คิวอาร์โค้ดของประเทศสิงคโปร์สามารถตัดบัญชีจ่ายเงินที่สิงคโปร์ได้เลยในขณะที่ระบบการจ่ายเงินโมบายแบงก์กิ้งของสิงคโปร์มาเมืองไทยก็สามารถใช้จ่ายเงินที่ประเทศไทยได้เลยซึ่งทําให้การค้าการท่องเที่ยวระหว่างประเทศก็จะสะดวกคล่องตัวมากยิ่งขึ้นและต่อไประบบนี้ก็จะขยายไปยังประเทศต่างต่างในกลุ่มเอเปคทุกประเทศให้เข้ามาในระบบเดียวกันเพื่อให้การค้าการลงทุนระหว่างกลุ่มประเทศของเรามีความสะดวกรวดเร็วในการค้าขายก็มีเทคโนโลยีดิจิทัลเข้ามาช่วยและจะเป็นผลดีกับการค้าลงทุนของประเทศไทยอย่างแน่นอนและที่สําคัญการประชุมจะเป็นขอความร่วมมือระหว่างประเทศในการส่งเสริมเทคโนโลยีด้านดิจิทัลแลกเปลี่ยนประสบการณ์การแลกเปลี่ยนการลงทุนในด้านเทคนิคสมัยใหม่ร่วมกันมีการพัฒนากําลังคนร่วมกันด้วยคนที่มีความพร้อมการทํางานด้านดิจิตอลรวมถึงความร่วมมือด้านCybersecurityความมั่นคงปลอดภัยไซเบอร์เป็นโลกไร้พรมแดนเราทุกประเทศต้องช่วยกันแก้ปัญหาเรื่องความมั่นคงปลอดภัยไซเบอร์ให้สําเร็จให้ได้
ทั้งนี้นายชัยวุฒิได้กล่าวขอบคุณนายลีเซียนลุง นายกรัฐมนตรีสิงคโปร์ที่โพสภาพอาหารไทยในโซเชียลมีเดียส่วนตัวของตนเองโดยนายกรัฐมนตรีสิงคโปร์ได้กล่าวชื่นชมอาหารไทยว่า“ประทับใจมากในการที่เอาอาหารมาทําเป็นเเผนที่ประเทศและอร่อยมาก“พร้อมทั้งยังบอกด้วยว่ารูปที่โพสนั้นเป็นรูปที่ท่านถ่ายเองขณะเดียวกันก็กล่าวขอบคุณสําหรับการต้อนรับและชื่นชมการจัดการประชุมเอเปคของไทยว่ายอดเยี่ยมและประทับใจมาก
************
รัฐบาลไทย-ข่าวทำเนียบรัฐบาล-รองปลัดเกษตรฯ เป็นประธานเปิดกิจกรรม “Orkel Roadshow in Thailand”
วันเสาร์ที่ 26 พฤศจิกายน 2565
รองปลัดเกษตรฯ เป็นประธานเปิดกิจกรรม “Orkel Roadshow in Thailand”
รองปลัดเกษตรฯ เป็นประธานเปิดกิจกรรม “Orkel Roadshow in Thailand” ภาคเอกชนพร้อมสนับสนุนนวัตกรรมและเทคโนโลยี ร่วมขับเคลื่อนภาคเกษตรไทย
นายสุรเดช สมิเปรม รองปลัดกระทรวงเกษตรและสหกรณ์ เปิดเผยภายหลังเป็นประธานพิธีเปิดกิจกรรม “Orkel Roadshow in Thailand” ซึ่งจัดขึ้นโดยบริษัทออร์เคล เอเอส ประเทศนอร์เวย์ ณ ฟาร์มข้าวโพด ซีพีเอฟฟาร์มพืชไร่สุกร แสลงพัน - คาพราน ตําบลแสลงพัน อําเภอวังม่วง จังหวัดสระบุรี โดยมีผู้แทนบริษัทออร์เคล เอเอส ประเทศนอร์เวย์ หัวหน้าส่วนราชการกระทรวงเกษตรและสหกรณ์ ตลอดจนผู้ที่มีส่วนเกี่ยวข้องเข้าร่วม ว่า กระทรวงเกษตรฯ ขับเคลื่อนภาคการเกษตรประเทศไทยด้วย “โมเดลเศรษฐกิจ BCG” ซึ่ง เป็นการพัฒนา 3 เศรษฐกิจ คือ เศรษฐกิจชีวภาพ (Bioeconomy) เศรษฐกิจหมุนเวียน (Circu-lar Economy) และเศรษฐกิจสีเขียว (Green Economy) เพื่อให้เกิดการขับเคลื่อนประเทศไทยอย่างสมดุล เป็นธรรมและยั่งยืน ทั้งนี้ โมเดลเศรษฐกิจ BCG มีความสอดคล้องกับเป้าหมายการพัฒนาที่ยั่งยืน (SDGs) และสอดรับกับหลักการของปรัชญาเศรษฐกิจพอเพียง (SEP) ซึ่งเป็นกลไกสําคัญในการพัฒนาเศรษฐกิจและสังคมของประเทศไทย โดยโมเดลเศรษฐกิจ BCG ทําหน้าที่บูรณาการการพัฒนาตั้งแต่ต้นทางถึงปลายทาง ใช้องค์ความรู้ทางด้านวิทยาศาสตร์ เทคโนโลยี และนวัตกรรมสร้างคุณค่าเพิ่ม ดังนั้นแนวคิดและเทคโนโลยีการอัดก้อนวัสดุด้วยความละเอียดสูง โดยเครื่องอัดก้อน MC850 Flex ของบริษัทออร์เคล เอเอส ประเทศนอร์เวย์ นั้น ถือว่าเป็นอีกหนึ่งเทคโนโลยี ที่มีความสอดคล้องและจะช่วยตอบโจทย์ของโมเดลเศรษฐกิจ BCG
“กระทรวงเกษตรฯ ให้ความสําคัญกับการจัดสมดุลระหว่างการอนุรักษ์และการใช้ประโยชน์ เพื่อความยั่งยืนของทรัพยากรและความหลากหลายทางชีวภาพ และการใช้จุดแข็ง ความคิดสร้างสรรค์ และเทคโนโลยียกระดับมูลค่าในห่วงโซ่อาหาร การผลิตสินค้าเกษตรและการให้บริการที่เข้าถึงเกษตรกรอย่างแท้จริง เป็นการพัฒนาชุมชนและเศรษฐกิจฐานราก ช่วยยกระดับอุตสาหกรรมให้สามารถแข่งขันได้และเป็นมิตรต่อสิ่งแวดล้อม และความสามารถในการตอบสนอง ต่อการเปลี่ยนแปลงของโลก ซึ่งคุณประโยชน์หลักของเทคโนโลยีการอัดก้อนวัสดุด้วยความละเอียดสูงนั้น สามารถแยกออกซิเจนจากอาหารสัตว์และรักษาคุณค่าทางโภชนาการให้คงนานยิ่งขึ้น ซึ่งสามารถนํามาปรับใช้ให้สอดคล้องกับภาคเกษตรไทยได้" รองปลัดกระทรวงเกษตรฯ กล่าว
ทั้งนี้ เทคโนโลยีการอัดก้อนวัสดุด้วยความละเอียดสูง โดยเครื่องอัดก้อน MC850 Flex สามารถอัดก้อนวัสดุทางการเกษตร โดยเฉพาะข้าวโพดหมัก ขนาด 100 – 450 กิโลกรัม ซึ่งเหมาะกับเกษตรกรทุกระดับ ช่วยลดพื้นที่จัดเก็บวัสดุลงร้อยละ 40 – 70 ช่วยลดค่าขนส่ง ช่วยขจัดออกซิเจนซึ่งส่งผลต่อการเน่าเสีย สามารถเก็บคุณค่าทางอาหารไว้ได้นาน 1 ถึง 2 ปี ซึ่งจะช่วยแก้ปัญหาในเรื่องของปัญหาทุพโภชนาการของสัตว์ในฤดูแล้ง และช่วยให้สัตว์มีสุขภาพที่ดีขึ้น